ఇలియాస్ షాహీ రాజవంశం

**ఇలియాస్ షాహీ రాజవంశం** (, ) మధ్యయుగపు మలిదశ సున్నీ ముస్లిం బెంగాల్ సుల్తానేట్‌కు పునాదులు వేసిన మొదటి స్వతంత్ర రాజవంశం. వీరి పాలన 1342 నుండి 1487 వరకు విస్తరించింది. అయినప్పటికీ వారి బానిసలు, గణేశ వంశం మధ్యవర్తిత్వాలతో అంతరాయం ఏర్పడింది.
## ప్రారంభ రాజవంశం
[thumb|right|ఒకప్పుడు [భారత ఉపఖండం|ఉపఖండంలొ అతిపెద్ద మసీదు అయిన ఆదినా మసీదు, దీనిని సికిందర్ షా హజ్రత్ పాండువాలో నిర్మించాడు.]]
ఇలియాస్ షా పూర్వీకులు సిస్తాన్ నుండి వచ్చారు. సయ్యద్ ఏ. ఎం. ఆర్. హక్ ప్రకారం, ముస్లిం మిషనరీలుగా ఉపఖండానికి వచ్చారు, 1227 సంవత్సరంలో ఆ కుటుంబానికి బెంగాల్‌లో జాగీర్లు మంజూరు చేయబడ్డాయి. అప్పట్లో బెంగాల్ ఢిల్లీ సుల్తానేట్ ఆధీనంలో ఉండేది.

సత్‌గావ్‌లో ఇజ్ అల్-దిన్ యాహ్యా గవర్నర్‌షిప్ సమయంలో, షంసుద్దీన్ ఇలియాస్ షా అతని క్రింద సేవ చేశాడు. 1338లో యాహ్యా మరణం తర్వాత, ఇలియాస్ షా సత్‌గావ్ నియంత్రణను తీసుకున్నాడు. తనను తాను ఢిల్లీ నుండి స్వతంత్రుడైన సుల్తాన్‌గా ప్రకటించుకున్నాడు. ఆ తరువాత అతను వరుసగా లఖ్నౌతీ సుల్తానేట్, సోనార్‌గావ్‌లకు చెందిన సుల్తానులు అలావుద్దీన్ అలీ షా, ఇఖ్తియారుద్దీన్ ఘాజీ షాలను 1342 నాటికి ఓడించి ప్రచారం చేశాడు. ఇది ఒకే రాజకీయ అస్తిత్వంగా బెంగాల్ స్థాపనకు, బెంగాల్ సుల్తానేట్‌కు, దాని మొదటి రాజవంశం ఇలియాస్ షాహీ ప్రారంభానికి దారితీసింది.

షంసుద్దీన్ మరణం తర్వాత అతని కుమారుడు సికిందర్ షా సింహాసనాన్ని అధిష్టించాడు. సికిందర్ తరువాతి 30 సంవత్సరాలు పరిపాలించాడు, 1368లో పాండువాలో ఆదినా మసీదుని, గౌడ్‌లో కొత్వాలీ దర్వాజాను నిర్మించాడు. సికిందర్ షా కుమారుడు గియాసుద్దీన్ ఆజం షా సింహాసనాన్ని అధిష్టించాడు. చైనా మింగ్ సామ్రాజ్యంతో స్నేహపూర్వక సంబంధాలను ఏర్పరచుకుని వాణిజ్యాన్ని ప్రోత్సహించాడు. అతని పాలనలో, చైనా యాత్రికుడు మా హువాన్ బెంగాల్‌ను సందర్శించాడు.

## అస్థిరత
1415లో, రాజకీయ గందరగోళం, ఇలియాస్ షాహీ రాజవంశం బలహీనత కారణంగా సైఫుద్దీన్ హంజా షా పాలన బానిస షిహాబుద్దీన్ బయజిద్ షా కుటుంబం చేత కూలదోయబడింది. కొద్దికాలానికే గణేశ వంశం అధికారంలోకి వచ్చింది. గణేశ కుమారుడు జాదు ఇస్లాం మతాన్ని స్వీకరించి జలాల్ అద్-దిన్ ముహమ్మద్ షా అనే బిరుదును పొందాడు. అతని తరువాత అతని కుమారుడు షంసుద్దీన్ అహ్మద్ షా అధికారంలోకి వచ్చాడు. ఇలియాస్ షాహీ రాజవంశాన్ని పునరుద్ధరించే ప్రయత్నంలో 1436లో అహ్మద్ తన ప్రభువులచే చంపబడ్డాడు.

## పునరుద్ధరించబడిన రాజవంశం
షంసుద్దీన్ అహ్మద్ మరణం తరువాత ఇద్దరు స్వల్పకాలిక పాలకులు: కుతుబుద్దీన్ ఆజం షా, గియాసుద్దీన్ నుస్రత్ షా తూర్పు బెంగాల్‌ను కొంతకాలం పరిపాలించారు. హిజ్రీ 837 (క్రీ.శ 1434) లో నాణేలను ముద్రించారు. సిరాజ్-అల్ దిన్ సికిందర్ షా అనే మరో పాలకుడు అతని తేదీలేని నాణేల నుండి మాత్రమే పిలువబడతాడు. వీరిలో ఎవరైనా షంసుద్దీన్ అహ్మద్ షాకు బంధువులా కాదా అనేది తెలియదు. ఏది ఏమైనప్పటికీ ఇలియాస్ షాహీ రాజవంశ పాలనను షంసుద్దీన్ ఇలియాస్ షా వారసుడైన మహమూద్ షా పునరుద్ధరించాడు. అతను 1436లో నసీరుద్దీన్ మహమూద్ షా పేరుతో సింహాసనాన్ని అధిష్టించాడు. 1487లో, ఈ రాజవంశానికి చెందిన చివరి పాలకుడు జలాల్ అద్-దిన్ ఫాతిహ్ షా, అతని రాజభవన రక్షక దళాల హబ్షీ కమాండర్ షహజాదా బార్బక్ చేత చంపబడ్డాడు, అతను సుల్తాన్ బార్బక్ షా అనే బిరుదుతో సింహాసనాన్ని అధిష్టించాడు. దీనితో బెంగాల్ పై ఇలియాస్ షాహీ రాజవంశం పాలన ముగిసింది.

## పాలకుల జాబితా

* *వెండి రంగు అడ్డు వరుస పునరుద్ధరించబడిన ఇలియాస్ షాహీ రాజవంశం ప్రారంభాన్ని సూచిస్తుంది.*

## వంశవృక్షం: ఇలియాస్ షాహీ రాజవంశం (1342–1414)

## వంశవృక్షం: పునరుద్ధరించబడిన ఇలియాస్ షాహీ రాజవంశం (1436–1487)

## ఇవి కూడా చూడండి
* బంగ్లాదేశ్ చరిత్ర
* బెంగాల్ చరిత్ర
* భారతదేశ చరిత్ర
* సున్ని ముస్లిం రాజవంశాల జాబితా

## మూలాలు

## బయటి లింకులు
* 
* ఇలియాస్ షాహీ రాజవంశం

వర్గం:బెంగాల్ రాజవంశాలు
వర్గం:భారతదేశ రాజవంశాలు